Zdenka Anušić
Zdenka Anušić (Osijek, 27. listopada 1936. - Zagreb, 16. studenog 2012.) bila je hrvatska kazališna, televizijska i filmska glumica.

Životopis

Karijera 
Zdenka Anušić-Poje rođena je 27. listopada 1936. u Osijeku. Studiranje je započela na Filozofskom fakultetu u Zagrebu, no 1958. godine upisuje smjer glume na Akademiji za kazališnu umjetnost. Diplomirala je 1962. godine u klasi dr. Branka Gavelle. Iste godine postaje članica ansambla Gradskoga dramskog kazališta Gavelle, odakle odlazi u mirovinu 1998. godine.

Od Zdenkinog velikog kazališnog opusa valja izdvojiti uloge Esther u predstavi "Victor ili djeca na vlasti", Cvite u predstavi "Komedija od raskota", Varive u Držićevom "Skupu", Sonje u "Ujaku Vanji", Marje Jefimovne Grekove u "Drami bez naslova", Stane u "Smrti predsjednika kućnog savjeta", Vratarice u "Sablasnoj sonati" i mnoge druge. Posljednju ulogu koju je odigrala na sceni Gavelle bila je ona u predstavi "Švejk u Drugome svjetskom ratu" 1986. godine.

Od 1966. do 1970. sudjelovala je na Dubrovačkim ljetnim igrama. Na Televiziji Zagreb vodila je televizijsku zabavnu emisiju "Na licu mjesta" zajedno s Dunjom Rajter, Ivicom Krajačem i Fahrom Konjhožićem.

Privatni život 
Bila je prva supruga hrvatskog glumca Ivice Vidovića. 

Preminula je 16. studenog 2012. u Zagrebu u dobi od 76 godina.

Filmografija

Televizijske uloge 
 "Smogovci" (1982. ; 1996.)
 "Večernja zvona" kao Nura (1988.)
 "Zagrljaj" (1988.)
 "Nepokoreni grad" (1982.)
 "U registraturi" (1974.)

Filmske uloge 
 "Isprani" (1995.)
 "Krhotine - Kronika jednog nestajanja" (1991.)
 "Le grand ruban" (1990.)
 "Čovjek koji je volio sprovode" (1989.)
 "Večernja zvona" kao Nura (1986.)
 "Rani snijeg u Münchenu" kao žena (1984.)
 "Neobični sako" (1984.)
 "Kraljevo" (1981.)
 "Parnjača" (1979.)
 "Rođendan male Mire" (1972.)
 "Okreni leđa vjetru" (1972.)
 "Baština" (1969.)
 "Zur u Magdelandu" (1968.)
 "Mirotvorci" (1966.)
 "Smrt u čizmama" (1964.)
 "Carevo novo ruho" kao sobarica (1961.)
 "Kota 905" (1960.)

Izvori

Vanjske poveznice 

Hrvatske televizijske glumice
Hrvatske filmske glumice
Hrvatske kazališne glumice
Biografije, Osijek